open-index/open-wikipedia-markdown huggingface dataset:
Πάβλε Μπάκιτς

Ο **Πάβλε Μπάκιτς** (*[[σερβικά]] : Павле Бакић , [[ουγγρικά]] : Bakith Pál *) (1525 - 20 Σεπτεμβρίου 1537) ήταν ο τελευταίος Δεσπότης της Σερβίας, που κυβέρνησε μια περιοχή στο πλαίσιο του ουγγρικού στέμματος μέχρι το θάνατό του το 1537.

## Βιογραφία
Ο Πάβλε είχε τιμάρια στην Οθωμανοκρατούμνη Σερβία, όπως και ο πατέρας του, και ήταν άρχοντας μεγάλων κτημάτων γύρω από Βάνσατς και Σουμαντίγια. Επίσης είχε την υποχρέωση για τη συλλογή των φόρων από τους ανθρώπους του. Σε συνενόηση με τον Παλ Τομόρι και τον Λουδοβίκο Β΄ της Ουγγαρίας, έφυγε από τη γη του με την οικογένειά του και ένα μεγάλο αριθμό των Σέρβων , και πήγαν στην Ουγγαρία, όπου σε αντάλαγμα έλαβε την πόλη της Λακ και πολλά κτήματα. Με τις δυνάμεις του συμμετείχε στη μάχη του Μοχάκς κατά των Οθωμανών το 1526.

Κατά τη διάρκεια του πολέμου διαδοχής μεταξύ Φερδινάδου και Ιωάννη Zápolya , πήρε την πλευρά του Zápolya. Μετά την ήττα του Zápolya το 1527 έδωσε όρκο πίστης στον Φερδινάνδο  και έμεινε πιστός σε αυτόν όλη του τη ζωή. Πήρε μέρος με το ιππικό του στην υπεράσπιση της Βιέννης το 1529. Το 1537 του δόθηκε ο τίτλος του Δεσπότη της Σερβίας. Προσπάθησε να διώξει του Οθωμανούς από την Σλαβονία χωρίς να τα καταφέρει, σκοτώθηκε σε μάχη στην Γκοριανί το 1537 και το κεφάλι του στάλθηκε στον Σουλτάνο.

## Πηγές
*Lemajić Nenad, Donation charters of the Bakić family, in Istraživanja 2005, iss. 16, pp.&nbsp;153–169,
*Stanojević Pavle, Classification of archive material in the Church of Saints Peter and Paul in Arad a comprehensive list of documents, in Temišvarski zbornik 2006, iss. 4, pp.&nbsp;143–174, Matica srpska, Novi Sad
*Božanić, S. 2007, "Srem in the period between 1502 and 1526", Spomenica Istorijskog arhiva Srem, no. 6, pp.&nbsp;72–88.
*Aleksa Ivić: Istorija Srba u Vojvodini, Novi Sad 1929
*Istanbul Britannica, Istanbul 

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Ράντιτς Μπόζιτς

Ο **Ράντιτς Μπόζιτς** (*[[σερβικά]] : Радич Божић*) (1502 - Σεπτέμβριος 1528) ήταν κατά όνομα, στην εξορία, Δεσπότης της Σερβίας από το 1527 μέχρι το θάνατό του το Σεπτέμβριο του 1528. Ήταν ο βοεβόδας μεγάλου στρατού που πολέμησαν την Οθωμανική Αυτοκρατορία σε πολλές μάχες, και κυρίως η μάχη του Μοχάτς.

## Βιογραφια
Έφυγε από την τουρκοκρατούμενη Σερβία για την Ουγγαρία όπου έλαβε φέουδα τις πόλεις της Σόλυμου και της Λίππα από τον Βλαντισλάβο Β΄ της Ουγγαρίας. Πήρε μέρος στον ουγγροΣερβικό Στρατό που πέρασε στη Σερβία το 1502 και έκαψε τις βάσεις του οθωμανικού στρατού στο Κλάδοβο, Βιντίν και Νικόπολη.

Το 1523 μαζί με Παλ Τομόρι νίκησε τον Βόσνιο Πασά Φεράτ στο Σίρμιο. Παρά το γεγονός ότι ήταν άρρωστος, πήρε μέρος στην μάχη του Πετροβαραντίν και νίκησε το 1526, στη συνέχεια, συμμετείχε στην Μάχη του Μοχάκς , καθώς και στην καταστροφή του οθωμανικού στρατού στο Τίτελ. Το 1527 έλαβε τον τίτλο του δεσπότη από τον βασιλιά της Ουγγαρίας. Πέθανε το Σεπτέμβριο του 1528.

## Πηγές
*Stanojević, Pavle, Classification of archive material in the Church of Saints Peter and Paul in Arad a comprehensive list of documents, in Temišvarski zbornik 2006, iss. 4, pp.&nbsp;143–174, Matica srpska, Novi Sad
*Aleksa Ivić: Istorija Srba u Vojvodini. Novi Sad 1929.
*Tekst dr Bogomila Hrabaka akademika ANUK univ. prof, Filozofskog fakulteta u Novom Sadu i Beogradu za Enciklopediju Jugoslavije JLZ, Zagreb 1982. god.

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Βουκ Λαζάρεβιτς

Ο **Βουκ Λαζάρεβιτς** (*[[σερβικά]]: Вук Лазаревић*) (περ. 1380-1410) από τον Οίκο των Λαζάρεβιτς ήταν Σέρβος πρίγκιπας και ο νεότερος γιος του πρίγκιπα Λαζάρου και της Μίλιτσα που εκτελέστηκε στις 6 Ιουλίου του 1410.

Γεννήθηκε λίγο μετά το 1380, ήταν αδελφός του Δεσπότη Στέφανου. Μετά τη Μάχη του Κοσσυφοπεδίου το 1389 ο Βουκ με τον αδελφό του και τη μητέρα του συμμετείχαν στον έλεγχο και διακυβέρνηση της Σερβίας. Πήρε μέρος στη Μάχη της Άγκυρας με τον στρατό του αδελφού του με το μέρος των Οθωμανών όπου ήταν υποτελής.

Μετά τη Μάχη του Κοσμιδίου έφυγε για τη Σερβία αλλά στο δρόμο συνελήφθη στη Φιλιππούπολη από τους Οθωμανούς κι εκτελέστηκε με συνοπτικές διαδικασίες για την προδοσία του στο Κοσμίδιο.

## Παραπομπές

Κατηγορία:Δεσποτάτο της Σερβίας
Κατηγορία:Μάχη του Κοσσυφοπεδίου
Βουκ
Κατηγορία:Σερβία του Μοράβα
Σιδηροδρομικός Σταθμός Θήβας

Ο **Σιδηροδρομικός Σταθμός Θήβας** είναι ο σιδηροδρομικός σταθμός στην Θήβα της Βοιωτίας. Βρίσκεται μέσα στην πόλη. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη.

## Yπηρεσίες

Κατηγορία:Σιδηροδρομικές μεταφορές στη Βοιωτία
Θηβα
Θήβα
Θήβα
Υβόνη Βλαδίμηρου

Η **Υβόνη Βλαδιμήρου** ήταν Ελληνίδα ηθοποιός.

## Βιογραφία
Έγινε γνωστή υποδυόμενη τον ρόλο της καρατερίστριας στις επιθεωρήσεις. Επίσης έπαιξε σε πολλές ταινίες και συμμετείχε σε μουσικούς θιάσους. Ήταν μέλος του Σωματείου Ελλήνων Ηθοποιών από το 1919.

## Φιλμογραφία

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Σιδηροδρομικός Σταθμός Δομοκού

Ο **Σιδηροδρομικός Σταθμός Δομοκού** είναι σιδηροδρομικός σταθμός στον Δομοκό της Φθιώτιδας. Βρίσκεται έξω από την ομώνυμη κωμόπολη του νομού Φθιώτιδας. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη.

## Γενικά
Ο σταθμός Δομοκού βρίσκεται, σε απόσταση 3 χλμ. από το Πουρνάρι και 5 χλμ. από το Δομοκό. Στην περιοχή του σταθμού υπάρχει μικρός οικισμός με την ονομασία *Σταθμός Δομοκού*, ο οποίος έχει 4 κατοίκους σύμφωνα με την απογραφή του 2001.

Στην παρούσα φάση, ο σταθμός βρίσκεται υπό ανακαίνιση, και θα παραδοθεί ταυτόχρονα με το τμήμα Λιανοκλάδι-Δομοκός της νέας σιδηροδρομικής γραμμής υψηλών ταχυτήτων Τιθορέας-Δομοκού. Προβλέπεται να εγκατασταθεί ανελκυστήρας, να κατασκευαστεί υπόγεια διάβαση, και να τοποθετηθούν στέγαστρα και φωτισμός στις αποβάθρες. 

## Υπηρεσίες

## Παραπομπές


Κατηγορία:Σιδηροδρομικοί σταθμοί στη Φθιώτιδα
Κατηγορία:Σιδηροδρομική γραμμή Πειραιά - Θεσσαλονίκης
Κατηγορία:Σιδηροδρομικοί σταθμοί που εγκαινιάστηκαν το 1904
Κατηγορία:Δήμος Δομοκού
Σιδηροδρομικός Σταθμός Παλαιοφαρσάλου

Ο **Σιδηροδρομικός Σταθμός Παλαιοφαρσάλου** είναι σιδηροδρομικός σταθμός στο Σταυρό Λαρίσης, περίπου 12 χιλιόμετρα βορειοδυτικά από τα Φάρσαλα του νομού Λαρίσης. Ο σταθμός άνοιξε στις 30 Ιουνίου 1885 και εξυπηρετείται από τα τρένα των γραμμών Αθηνών - Θεσσαλονίκης και Παλαιοφαρσάλου - Καλαμπάκας ενώ παλαιότερα και της γραμμής Βελεστίνου - Καλαμπάκας.

## Υπηρεσίες
Ο σταθμός εξυπηρετείται από τις υπεραστικές αμαξοστοιχίες Intercity για Αθήνα, Οινόη, Θήβα, Αλίαρτο, Λειβαδιά, Τιθορέα, Μώλο, Λειανοκλάδι, Αγγείαι, Δομοκό, Λάρισα, Κατερίνη, Πλατύ, Θεσσαλονίκη, Σοφάδες, Καρδίτσα, Φανάρι, Μαγούλα, Τρίκαλα και Καλαμπάκα και για τους προορισμούς Σοφάδες, Καρδίτσα, Φανάρι, Μαγούλα, Τρίκαλα και Καλαμπάκα ο σταθμός εξυπηρετείται και από την τοπική γραμμή Παλαιοφάρσαλος-Καλαμπάκα. Επίσης, ο σταθμός εξυπηρετείται και από την προαστιακή γραμμή Θεσσαλονίκη-Λάρισα για Ορφανά, Λάρισα, Ραψάνη, Νέοι Πόροι, Λεπτοκαρυά, Λιτόχωρο, Κατερίνη, Κορινό, Αιγίνιο, Πλατύ, Άδενδρο, Σίνδο και Θεσσαλονίκη.

 

## Παραπομπές

Παλαιοφάρσαλος
Παλαιοφάρσαλος
Παλαιοφάρσαλος
Θαλάσσιος ελέφαντας του νοτίου ημισφαιρίου

Ο **θαλάσσιος ελέφαντας του νοτίου ημισφαιρίου** *(Mirounga leonina)* είναι ένα από τα δύο σωζόμενα είδη θαλάσσιου ελέφαντα (γένος *[[Μιρούνγκα]]*). Είναι το μεγαλύτερο από τα Πτερυγιοπόδων, στο είδος των Σαρκοφάγων που ζουν σήμερα, καθώς και η μεγαλύτερη φώκια της Ανταρκτικής. Η φώκια αυτή οφείλει την ονομασία «θαλάσσιος ελέφαντας» στο σημαντικό της μέγεθος και στην μεγάλη προβοσκίδα των ενήλικων αρσενικών, που την χρησιμοποιούν για να παράγουν ιδιαίτερα δυνατούς ήχους, ιδιαίτερα κατά την αναπαραγωγική περίοδο.  

## Περιγραφή

Ο θαλάσσιος ελέφαντας του νοτίου ημισφαιρίου διακρίνεται από τον θαλάσσιο ελέφαντα του Βορείου Ημισφαιρίου (του οποίου δεν συμπίπτει η κατανομή με του θαλασσίου ελέφαντα του νοτίου ημισφαιρίου) από την μεγαλύτερη σωματική του μάζα και την μικρότερη προβοσκίδα. Τα θηλυκά επίσης εμφανίζονται ψηλότερα όταν μάχονται, λόγω της τάσης τους να λυγίζουν την πλάτη τους πιο πολύ από του Βορείου Ημισφαιρίου. Ο θαλάσσιος ελέφαντας του νοτίου ημισφαιρίου παρουσιάζει πολύ μεγάλο φυλετικό διμορφισμό στο μέγεθος, ίσως τον μεγαλύτερο από όλα τα θηλαστικά, με τα αρσενικά συνήθως πέντε με έξι φορές βαρύτερα από τα θηλυκά.
Ενώ τα θηλυκά συνήθως ζυγίζουν 400 με 900 κιλά και έχουν μήκος 2,6 με 3 μέτρα, τα αρσενικά ζυγίζουν συνήθως 2.200 με 4.000 κιλά και έχουν μήκος 4,2 με 5,8 μέτρα
Ένα ενήλικο θηλυκό έχει μάζα κατά μέσο όρο 771 κιλά ενώ ένα ώριμο αρσενικό περίπου 3.175 κιλά.
Μελέτες έχουν δείξει ότι οι θαλάσσιοι ελέφαντες της Νότιας Γεωργίας είναι περίπου 30% βαρύτεροι και έχουν 10% μεγαλύτερο μήκος  κατά μέσο όρο από τους θαλάσσιους ελέφαντες της Νήσου Μακουάρι. Το μεγαλύτερο αρσενικό που καταγράφηκε ποτέ βρέθηκε στον Κόλπο της Κατοχής, στην Νότια Γεωργία, στις 28 Φεβρουαρίου 1913 και είχε μήκος 6,85 μέτρα και το βάρος του εκτιμήθηκε ότι ήταν 5.000 κιλά. 
Το μέγιστο βάρος ενός θηλυκού είναι 1.000 κιλά και το μήκος 3,7 μέτρα. Τα μάτια είναι μεγάλα, στρογγυλά και μαύρα. Το εύρος των ματιών και μία υψηλή συγκέντρωση

## Παραπομπές


## Εξωτερικοί σύνδεσμοι

Κατηγορία:Φωκίδες
Κατηγορία:Πανίδα της Ανταρκτικής
Κατηγορία:Πανίδα της Νήσου Κάμπελ (Νέα Ζηλανδία)
Κατηγορία:Πανίδα των Χερντ και Μακντόναλντ Νήσων
Στέφανος Μπερισλάβιτς

Ο **Στέφανος Μπερισλάβιτς** (*[[σερβικά]] : Стеван Бериславић*) (1520 - 1526) ήταν δεσπότης της Σερβίας στην εξορία, γιος του Ιβάνις Μπερισλάβιτς και της Γιελένα Γιάκσιτς, γεννήθηκε στο Γιάκσιτς.

Όταν ο πατέρας του πέθανε ο Στέφανος ήταν περίπου 10 ετών και ο τίτλος του δεσπότη του αναγνωρίστηκε περίπου μέχρι το 1520 και έως το 1526. Ζούσε στην Ουγγαρία στην εξορία όπου είχε πάει η οικογένεια του και πέθανε το 1535. 

## Παραπομπές


Κατηγορία:Δεσποτάτο της Σερβίας
Κατηγορία:Δεσπότες της Σερβίας
Κατηγορία:Οίκος Μπερισλάβιτς
Σιδηροδρομικός Σταθμός Λιανοκλαδίου

Ο **Σιδηροδρομικός Σταθμός Λιανοκλαδίου** είναι σιδηροδρομικός σταθμός ο οποίος συνορεύει με τον οικισμό Σταυρός (Μπεκή) του Δήμου Λαμιέων, στο Νομό Φθιώτιδας. Βρίσκεται 6 χιλιόμετρα δυτικά της Λαμίας και πλησίον της Εθνικής Οδού Λαμίας-Καρπενησίου-Αγρινίου. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα που κινούνται στη Σιδηροδρομική γραμμή Αθηνών - Θεσσαλονίκης, καθώς και από τα τοπικά τρένα στη Σιδηροδρομική γραμμή Λιανοκλαδίου - Στυλίδας *(Προαστιακός Λαμίας)*.

## Yπηρεσίες

## Παραπομπές


Λιανοκλάδι
Λιιανοκλάδι
Λιανοκλάδι
Ντάνι Ερνάντες

Ο **Ντάνι Φερνάντες** (γενν. 22 Οκτωβρίου 1985 στη Βενεζουέλα) είναι Βενεζουελάνος ποδοσφαιριστής. Αγωνίζεται ως τερματοφύλακας στη Λα Λίγκα με τα χρώματα της ΚΝ Τενερίφη και στην Εθνική Βενεζουέλας.

Γεννήθηκε στο Καράκας και μέχρι τα 26 του χρόνια ήταν ποδοσφαιριστής στην Ισπανία. Πέρασε από: τη Ραγιο Μαγιανταχόντα, Γουαδαλαχάρα, Ρεάλ Μαδρίτης Γ, Ράγιο Βαγεκάνο, Βαλένθια, Ρεάλ Μούρθια, Ρεάλ Βαγιαδολίδ και Αστέρα Τρίπολης.

## Παραπομπές


## Εξωτερικοί σύνδεσμοι
* https://web.archive.org/web/20120329151153/http://www.realvalladolid.es/equipos/primerequipo/plantilla/Dani-Hernandez/ficha_jugador/
* http://www.bdfutbol.com/en/j/j400013.html
* http://www.futbolme.com/coj/index_jugador.asp?id_jugador=16967
* http://www.national-football-teams.com/player/39916/Dani_Hernandez.html
* http://www.transfermarkt.co.uk/en/dani-hernandez/profil/spieler_88528.html

Κατηγορία:Ποδοσφαιριστές από τη Βενεζουέλα
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Ρεάλ Χαέν
Κατηγορία:Ποδοσφαιριστές ΚΝ Γουαδαλαχάρα (Ισπανία)
Κατηγορία:Ποδοσφαιριστές ΣΝ Ουέσκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΚΝ Τενερίφη
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ρεάλ Μούρθια
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Μαδρίτης Γ
Αεικίνητο

[thumb|right|Σχέδιο αεικίνητου από τον Ulrich von Cranach, 1672. Αριστερά, οι σφαίρες πέφτοντας θέτουν σε κίνηση τον τροχό, που μέσω του άξονα στρέφει τον [κοχλίας του Αρχιμήδη|κοχλία του Αρχιμήδη, στα δεξιά, που θα τις ανεβάσει ξανά πάνω, στη θέση από την οποία έπεσαν. Θεωρητικά έτσι συνεχίζονται ο κύκλος επ' άπειρο, όμως στην πράξη ο μηχανισμός, όπως και κάθε αεικίνητο, δεν λειτουργεί.]]

**Αεικίνητο** χαρακτηρίζεται το σώμα ή ο μηχανισμός που βρίσκεται για πάντα σε κίνηση (*αει+κίνηση*), χωρίς να δαπανάται ενέργεια για να συνεχιστεί η κίνηση του ή να απαιτείται για την κίνηση κάποια εξωτερική ενεργειακή πηγή. Στην πράξη αυτό είναι αδύνατο, εξαιτίας της τριβής και άλλων πηγών απώλειας ενέργειας. Η λειτουργία ενός τέτοιου μηχανισμού θα ισοδυναμούσε με τη δημιουργία ενέργειας από το μηδέν, κάτι που είναι αδύνατο σύμφωνα με τον πρώτο θερμοδυναμικό νόμο.

## Εξωτερικοί σύνδεσμοι
* 
* 

Κατηγορία:Κίνηση
Κατηγορία:Θερμοδυναμική
Κατηγορία:Ψευδοεπιστήμες
Βράτνα ποταμός

Ο **Βράτνα** () είναι παραπόταμος του Δούναβη που διαρρέει τη Σερβία, πηγάζει στην ανατολική Σερβία κοντά στο χωριό Βράτνα. Είναι ευρύτερα γνωστός για τις τρεις μεγάλες φυσικές πέτρινες γέφυρες στο ομώνυμο φαράγγι.

Έχει μήκος 26 χιλιόμετρα, στις όχθες του υπάρχουν 24 είδη δένδρων (οξιά, καρυδιά, φουντουκιά, πλατάνια και άλλα) και 170 είδη ποωδών φυτών . Επιπλέον αγρινά, ελάφια και 57 είδη πουλιών, 10 είδη νυχτερίδων, βίδρες, ασβοί και άλλα ζώα. Στο τέλος του φαραγγιού υπάρχει η μονή Βράτνα του 14ου αιώνα.

## Φαράγγι του Βράτνα
Στο φαράγγι του Βράτνα, υπάρχουν τρεις φυσικές πέτρινες γέφυρες, δύο κοντά στο μοναστήρι και η τρίτη, πιο μακριά και η πρόσβαση γίνεται μόνο μέσω πεζοπορίας.

* Η *Мала прераст*, Βρίσκεται περίπου διακόσια μέτρα πριν από το μοναστήρι και το μήκος της είναι 15 μέτρα, το πλάτος ανοίγματος της είναι 33 μέτρα, το ύψος 34 μέτρα, ενώ το πάχος του τόξου πάνω από το άνοιγμα 10 μέτρα . 
* Η *Велика прераст*, βρίσκεται περίπου εκατό μέτρα από τη μικρή με μήκος ανάπτυξης τα 45 μέτρα . Το πλάτος ανοίγματος της είναι 23 μέτρα, το ύψος 26 μέτρων, ενώ το πάχος του τόξου πάνω από το άνοιγμα είναι 30 μέτρα. 
* Η *Сува прераст*, βρίσκεται περίπου δύο χιλιόμετρα πριν από τις άλλες γέφυρες, το μήκος της είναι 34 μέτρα. Το πλάτος ανοίγματος της είναι 15 μέτρα, το ύψος 20 μέτρα, ενώ το πάχος του τόξου πάνω από το άνοιγμα 10 μέτρα.

## Παραπομπές


Κατηγορία:Ποταμοί της Σερβίας
Κατηγορία:Παραπόταμοι του Δούναβη
Γιόβαν Μπράνκοβιτς

Ο **Γιοβάν (Ιωάννης) Μπράνκοβιτς** (*[[σερβικά]] : Јован Бранковић*) από τον Οίκο Μπράνκοβιτς, ήταν Σέρβος ηγεμόνας του δεσποτάτου της Σερβίας από το 1496 έως το 1502. Ήταν ο αδελφός του δεσπότη Γεώργιου Μπράνκοβιτς, από τον οποίο έλαβε τον τίτλο του δεσπότη. Από το 1493 τον τίτλο μοιράζονταν τα δύο αδέλφια και από το 1496, όταν ο Γεώργιος έγινε μοναχός, ο τίτλος έμεινε στον Γιοβάν.

Απέκτησε μεγάλη φήμη στις μάχες με τους Τούρκους, έκανε στρατιωτικές επιδρομές στη Βοσνία και ιδίως στο Σβόρνικ. Ετοίμασε ένα πολύ καλά ολοκληρωμένο σχέδιο με τη βοήθεια της Ενετικής Δημοκρατίας να συνεχίσει τον αγώνα για την απελευθέρωση του λαού του από τους Οθωμανούς, αλλά τον πρόλαβε ο θάνατος το 1502 και δεν πρόλαβε να το ολοκληρώσει.

Ήταν ο τελευταίος δεσπότης της Σερβίας της βασιλικής δυναστείας Μπράνκοβιτς, οι οποίοι θεωρούνταν ως νόμιμοι κληρονόμοι των Νεμάνια και είχαν υπό την προστασία του τη Μονή Χιλανδαρίου στο Άγιο όρος.

Ήταν νυμφευμένος με την Γιελένα από την οικογένεια Γιάκσιτς και είχε πέντε κόρες, αλλά όχι γιους να τον διαδεχτούν:
* Ελένα Αικατερίνα απεβ. 1553, παντρεύτηκε τον Πέτρο Δ΄ Ράρες πρίγκιπα της Μολδαβίας. 

Μετά το τέλος του η Έλενα ξαναπαντρεύτηκε τον Ιβάνις Μπερισλάβιτς, στον οποίο το 1504 ο βασιλιάς της Ουγγαρίας χορήγησε τον τίτλο του δεσπότη της Σερβίας.

## Παραπομπές


## Πηγές
* Βλαντιμίρ Κόροβιτς, *[http://www.rastko.rs/rastko-bl/istorija/corovic/istorija/index_l.html Историја српског народа]*, 1997

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Γιοβαν
Ελένη Παλαιολογίνα Μπράνκοβιτς

Η **Ελένη Παλαιολογίνα** (*[[σερβικά]]: Јелена Палеолог Бранковић*, 1431 - 1473) από τη Δυναστεία των Παλαιολόγων ήταν η σύζυγος τού Λάζαρ Μπράνκοβιτς  δεσπότη της Σερβίας. Μετά το τέλος τού συζύγου της ήταν για λίγο διάστημα το 1458 στην τριμελή επιτροπή, που κυβέρνησε το δεσποτάτο. 

## Βιογραφία
Ήταν κόρη του Θωμά Παλαιολόγου δεσπότη του Μωρέως και της Αικατερίνης Ζαχαρία, πριγκίπισσας της Αχαΐας. Ο πατέρας της ήταν υιός του Μανουήλ B΄ Αυτοκράτορα των Ρωμαίων και της Ελένης Δραγάτση, ενώ η μητέρα της ήταν κόρη του Κεντυρίωνος Β΄ Ζαχαρία πρίγκιπα της Αχαΐας. Αδελφός της ήταν ο Ανδρέας Παλαιολόγος τιτουλάριος Αυτοκράτορας των Ρωμαίων και αδελφή της η Ζωή (Σοφία).

Το 1456 ο σύζυγός της έγινε δεσπότης της Σερβίας. Δύο χρόνια μετά ο σύζυγός της απεβίωσε, και το 1458 η Ελένη συμμετείχε στην τριμελή επιτροπή που κυβέρνησε το δεσποτάτο, έως ότου αναλάβει ο Βόσνιος πρίγκιπας Στέφαν Τομάσεβιτς, τον οποίο είχε παντρευτεί η κόρη της.

Απεβίωσνε ως μοναχή με το όνομα «Υπομονή» στις 7 Νοεμβρίου του 1473. 

## Οικογένεια
Στις 18 Δεκεμβρίου του 1446 παντρεύτηκε τον Λάζαρ Μπράνκοβιτς, διάδοχο του σερβικού θρόνου. Με τον Λάζαρ είχε τρεις κόρες: 
* την (Έλενα) Μαρία, παντρεύτηκε τον Στέφαν Τομάσεβιτς βασιλιά της Βοσνίας. 
* τη Μίλιτσα, παντρεύτηκε τον Λεονάρδου Γ΄ Τόκκο παλατινό κόμη της Κεφαλληνίας & Ζακύνθου και δεσπότη της Ηπείρου.
* την Γιερίνα/Ειρήνη, παντρεύτηκε τον Ιωάννη/Γκιον Καστριώτη Β΄ τον *Νεότερο*, κύριο της Κρούγια.

## Παραπομπές


## Πηγές
* *Јелена Палеолог-Бранковић: жена деспота Лазара Бранковића (1456-1458)*, Дејан Николић

Ελενη
Ελενη
Κατηγορία:Δεσποτάτο του Μορέως
Κατηγορία:Δεσπότισσες της Σερβίας
Ελενη
Κατηγορία:Βυζαντινοί του 15ου αιώνα
Αρταξέρξης Δ΄ της Περσίας

Ο **Αρταξέρξης Δ’ της Περσίας** ή **Αρταξέρξης Άρσης** ήταν ο προτελευταίος μεγάλος βασιλιάς της Περσίας από τη δυναστεία των Αχαιμενιδών μεταξύ 338 και 336 π.χ. μικρότερος γιος και διάδοχος του βασιλιά της Περσίας Αρταξέρξη Γ΄. Το βαπτιστικό του όνομα ήταν Άρσης. Ως μικρότερος γιος δεν βρισκόταν στα σχέδια του πατέρα του για τη διαδοχή ωστόσο τοποθετήθηκε βασιλιάς από τον ισχυρό άντρα της αυτοκρατορίας Βαγώα που δηλητηρίασε τον πατέρα του. Στο σύντομο διάστημα της βασιλείας του ήταν άβουλο όργανο στα χέρια του Βαγώα ενώ καταγράφονται μονάχα μερικές εχθροπραξίες στα δυτικά με τον βασιλιά της Μακεδονίας Φίλιππο Β’. Οι ευγενείς έντονα δυσαρεστημένοι με τον Βαγώα έπεισαν τον Αρταξέρξη Δ’ να τον δολοφονήσει. Ο Βαγώας έμαθε τα σχέδια του και πρόλαβε να δηλητηριάσει ο ίδιος τον Αρταξέρξη. Ο ισχυρός Βαγώας τοποθέτησε στη συνέχεια βασιλιά της Περσίας τον 2ο ξάδελφο του Άρση, τον ικανό Δαρείο Γ’ γνωστό αντίπαλο του Μεγάλου Αλεξάνδρου και τελευταίου βασιλιά της Περσίας από τη δυναστεία των Αχαιμενιδών.

## Παραπομπές


Κατηγορία:Πέρσες βασιλείς
Κατηγορία:Δυναστεία των Αχαιμενιδών
Κατηγορία:Φαραώ της 31ης Αιγυπτιακής Δυναστείας
Novalifε

200px|thumb|right|Το πρώτο λογότυπο του σταθμού την περίοδο 2013-2014.

Το **Novalifε** είναι το ψυχαγωγικό συνδρομητικό κανάλι που μεταδίδεται από τη θέση 108 της NOVA. Άρχισε να μεταδίδεται για πρώτη φορά στην Ελλάδα την Δευτέρα 13 Μαΐου του 2013. Το κανάλι προβάλλει οικογενειακές κωμωδίες, ταινίες, βραβευμένες σειρές, εκπομπές συζητήσεων και καθημερινά μαγκαζίνο.

Το κανάλι με αφορμή την συμπλήρωση ενός έτους από την ίδρυση του, μεγάλωσε τη χρονική διάρκεια των εκπομπών του και το καθημερινό του πρόγραμμα ξεκινά πλέον κάθε πρωί στις 07:30 από τις 12 Μαΐου 2014.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Μέσα Μαζικής Ενημέρωσης της Αθήνας
Κατηγορία:Τηλεοπτικοί σταθμοί της NOVA
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2013
Μπράνκο Μλαντένοβιτς

Ο **Μπράνκο Μλαντένοβιτς** (σερβικά: *Бранко Младеновић*) από τον Οίκο Μπράνκοβιτς, ήταν Σέρβος ευγενής και σεβαστοκράτορας της Σερβικής αυτοκρατορίας από τα μέσα του 14ου αι. , είναι ο γενάρχης του Οίκου των Μπράντοβιτς. Στο Βρετανικό Μουσείο στο Λονδίνο φυλάσσεται μία μεταξωτή ζώνη, που πιστεύεται ότι είναι δική του.

## Βιογραφία
Ο πατέρας του, Μλάντεν, ήταν κτηματίας· αναφέρεται με τους τίτλους τού βοεβόδα και τού κατεπάνω στην εποχή τού βασιλιά Στέφαν-Ούρου Β΄ *Μιλούτιν* (1282-1321) και τού Στέφαν-Ούρου Γ΄ *Ντέτσανι* (1322-1331). Είναι πιθανό η οικογένειά του να είναι από την Ζαχουμία. Είχε μία αδελφή, την Ρατοσλάβα, που ήταν παντρεμένη με τον Άλτομαν Βογίνοβιτς και ήταν η μητέρα του Νικόλα Αλτομάνοβιτς.

Ο βασιλιάς Στέφαν-Ούρος Δ΄ *Ντούσαν*, όταν έγινε αυτοκράτορας του απένειμε τον τίτλο του *σεβαστοκράτορα* , και τον διόρισε διοικητή Αχρίδος.

Ο Μπράνκο απεβίωσε πριν από τον Μάρτιο του 1365 και οι γιοι του, ο Γρηγόριος και ο Βουκ αποτραβήχτηκαν από την Οχρίδα, το εκεί κτήμα της οικογένειας, για το Κοσσυφοπέδιο.

## Οικογένεια
Ο Μπράνκο ήταν νυμφευμένος με άγνωστη ευγενή και είχε μαζί της τέσσερα παιδιά, τρεις γιους και μία κόρη, που ήταν το μικρότερο παιδί:
* Νικόλα Ραντόνια π.1330-1399, καίσαρ, χρονικογράφος.
* Γκργκουρ Γκόλουμπιτς άκμ. 1347-61, καίσαρ.
* Βουκ 1345-1397, κύριος (gospodin).
* Τεοντόρα/Βογισλάβα, παντρεύτηκε τον Γεώργιο Τόπια κύριο του Δυρραχίου.

## Παραπομπές

Κατηγορία:Δυναστεία των Μπράνκοβιτς
Κατηγορία:Σερβική Αυτοκρατορία
Κατηγορία:Σεβαστοκράτορες
Σάββας Β΄ Μπράνκοβιτς

Ο **Σάββας Μπράνκοβιτς** (*[[σερβικά]] : Сава Бранковић*, ρουμανικά : *Sava Brancovici*), ήταν Σέρβος ιερωμένος και Άγιος της Σερβικής ορθόδοξης εκκλησίας. Ήταν μητροπολίτης Ουγγροβλαχίας κατά την περίοδο 1656 - 1680.

Γεννήθηκε με το όνομα **Συμεών** (*Симеон*) και ήταν από τον βασιλικό οίκο της Σερβίας των Μπράνκοβιτς. Πριν εξελέγη Μητροπολίτης ήταν Αρχιερέας και στο τέλος του 1656 εξελέγη Μητροπολίτης Τρανσυλβανίας. Στη συνέχεια έγινε μοναχός και έλαβε το μοναχικό όνομα Σάββας.

Ο θείος του ήταν ο μητροπολίτης Λογγίνος Μπράνκοβιτς, αδελφός του ο Γιώργος Μπράνκοβιτς δεσπότης της Σερβίας. Ο ίδιος διακρίθηκε στην άμυνα της Ορθοδόξου πίστεως και της Εκκλησίας από τους Καλβινιστές. Φυλακισμένος σε Αυστριακές φυλακές από το 1689 μέχρι το θάνατό του το 1711. Στη φυλακή, ολοκλήρωσε τα *ιστορικά χρονικά* του σε πέντε βιβλία. 

Η Ορθόδοξη Εκκλησία τιμά τη μνήμη του *Αγίου Σάββα της Τρανσυλβανίας* στις 24 Απριλίου με το Ιουλιανό ημερολόγιο .

## Παραπομπές


## Πηγές
* Свети Сава Бранковић, митрополит ердељски - Календар
* април 24. св. сава (бранковић) исповедник, митрополит
* Γεωργίου Στυλιαρά, Μάξιμος Μπράνκοβιτς (1462-1516)

Σαββας
Σαββας
Κατηγορία:Τρανσυλβανία
Κατηγορία:Σέρβοι ιστορικοί
Κατηγορία:Σέρβοι ιεράρχες
Αστρομπάλ

Η **Αστρομπάλ** (γαλλικά: **Astroballe**) είναι κλειστό γήπεδο καλαθοσφαίρισης το οποίο βρίσκεται στο προάστιο της Λυών, Βιλερμπάν. Η χωρητικότητά του είναι της τάξεως των 5.556 θέσεων.  Αποτελεί έδρα της ΑΣΒΕΛ Λυών-Βιλερμπάν.

30px|χωρίς-πλαίσιο Οι αθλητικές αυτές εγκαταστάσεις εξυπηρετούνται από τον σταθμό μετρό *Laurent Bonnevay - Astroballe*.

## Παραπομπές


Κατηγορία:Γήπεδα καλαθοσφαίρισης στη Γαλλία
Συμφωνία της Τάτα

Η **Συμφωνία της Τάτα**, (*[[σερβικά]] : Споразум у Тати*) ήταν μια συνθήκη ανάμεσσα στο Δεσποτάτο της Σερβίας και το Βασίλειο της Ουγγαρίας που έγινε τον Μάιο του 1426. Το όνομα της προέρχεται από την πόλη Τάτα της Ουγγαρίας στην οποία υπογράφηκε η συνθήκη.

Η συμφωνία προέβλεπε ότι ο βασιλιάς της Ουγγαρίας θα ήταν επικυρίαρχος του δεσπότη της Σερβίας Στεφάν Λαζάρεβιτς. Το πιο άμεσο αποτέλεσμα αυτής της συμφωνίας ήταν να επιστραφεί το Βελιγράδι, και ο δεσπότης Τζούρατζ Μπράνκοβιτς να χτίσει μια νέα πρωτεύουσα το Σμεντέρεβο.

## Πηγές
* Споразум у Тати - ИСТОРИЈСКА БИБЛИОТЕКА

Κατηγορία:Συνθήκες της Σερβίας
Κατηγορία:Συνθήκες της Ουγγαρίας
Κατηγορία:Δεσποτάτο της Σερβίας
Βάνα Παρθενιάδου

Η **Βάνα Παρθενιάδου** είναι Ελληνίδα ηθοποιός. 

## Βιογραφία
Η καριέρα της άρχισε τη δεκαετία του 1970. Έχει παίξει σε επιτυχημένες τηλεοπτικές σειρές όπως: *[[Εμείς κι Εμείς]]*, *[[Οι Απαράδεκτοι]]*, *[[Οι Αυθαίρετοι]]*.

## Τηλεοπτικές σειρές

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές

Κατηγορία:Ελληνίδες ηθοποιοί τηλεόρασης
Αμαρά Σι

Ο **Αμαρά Σι** (γεννημένος στις 28 Αυγούστου 1981 στο Παρίσι) είναι Μαλιανός-Γάλλος καλαθοσφαιριστής ο οποίος αγωνίζεται με την ΑΣΒΕΛ Βιλερμπάν. Επίσης, είναι μέλος της Εθνική Μάλι (καλαθοσφαίριση ανδρών).

## Παραπομπές


Κατηγορία:Γάλλοι καλαθοσφαιριστές
Κατηγορία:Καλαθοσφαιριστές από το Μάλι
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ορλεάν Λουαρέ Μπασκέτ
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Μπέικερσφιλντ Τζαμ
Αγγελίνα Αριανίτι Κομνηνή

Η **Ανγκελίνα Αριανίτι-Κομνίνα** (σερβικά: *Ангелина Бранковић*) είναι Αγία της Σερβικής ορθόδοξης εκκλησίας. Ήταν σύζυγος του δεσπότη της Σερβίας Στέφαν Μπράνκοβιτς. Γεννήθηκε στη Σκόδρα το 1434 και έγινε μοναχή στη μονή Κρουσεντόλ, όπου πέθανε το 1516. Ανήκε στην Οικογένεια Αριανίτη.

## Βιογραφία
Ήταν κόρη του Γκιέργκι Αριανίτι-Κομνένι (1379-1490) και της Μαρίας Μουζάκα (απεβ. 1444). 

Μετά την Οθωμανική κατάκτηση της Σερβίας το 1457 η οικογένεια της περιπλανήθηκε στη σημερινή Αλβανία και έπειτα στην Ιταλία φοβούμενη τους Οθωμανούς, που απειλούσαν να σκοτώσουν τη βασιλική οικογένεια. Μετά τον θάνατο του δεσπότη Στεφάν στην εξορία, η οικογένεια έπεσε σε ένδεια· με την βοήθεια του βασιλιά της Ουγγαρίας μετακόμισαν στην πόλη Κουπίνοβο. Η Ανγκελίνα μετέφερε στο Κουπίνοβο και το λείψανο του συζύγου της, που λέγεται ότι ήταν άφθαρτο. Εκεί η Ανγκελίνα έγινε μοναχή έως το τέλος της ζωής, το 1516.

## Οικογένεια
Παντρεύτηκε τον Στέφαν Μπράνκοβιτς δεσπότη της Σερβίας και είχε τέκνα:
* Μάξιμος άγιος της σερβικής εκκλησίας.
* Ειρήνη.
* Μιλίτσα.
* Γιοβάν.
* Μαρίτσα.
* Γεώργιος. 

## Παραπομπές


## Εξωτερικοί σύνδεσμοι
* 

Αντζελινα
Αντζελινα
Κατηγορία:Δεσποτάτο της Σερβίας
Κατηγορία:Οικογένεια Αριανιτών
Μάρκο Σέποβιτς

Ο **Μάρκο Σέποβιτς** (23 Μαΐου 1991, σερβικά: Марко Шћеповић) είναι διεθνής Σέρβος ποδοσφαιριστής που αγωνίζεται στη θέση του επιθετικού.

## Καριέρα
Ο Μάρκο Σέποβιτς ξεκίνησε την ενασχόλησή του με το ποδόσφαιρο από τα 11 του χρόνια περνώντας μεταξύ άλλων από τις ακαδημίες της Παρτιζάν, της Μερίντα και της Ραντ. Από το 2008 μέχρι και το 2010 ο Μάρκο Σέποβιτς αγωνίστηκε με τα χρώματα της Τελεποτίκ Ζέμουν. Συνολικά με τη σερβική ομάδα πραγματοποίησε 36 εμφανίσεις, ενώ κατάφερε να πετύχει και 11 γκολ.

Το καλοκαίρι το 2010 ο Σέποβιτς υπέγραψε το πρώτο του επαγγελματικό συμβόλαιο με την ομάδα της Παρτιζάν. Στην ομάδα του Βελιγραδίου παρέμεινε για τρεις σεζόν πραγματοποιώντας συνολικά 68 εμφανίσεις, πετυχαίνοντας 21 γκολ και μοιράζοντας 18 ασίστ. Στην Παρτιζάν παρέμεινε μέχρι το 2013 έχοντας καταφέρει να κατακτήσει τρία Πρωταθλήματα (2011, 2012, 2013) και ένα Κύπελλο Σερβίας (2011).

Τον Αύγουστο του 2013 ο Ολυμπιακός κινήθηκε για την απόκτηση του νεαρού Σέρβου επιθετικού και τελικά κατάφερε να τον κάνει δικό του μετά από πρόταση ύψους 3.500.000 ευρώ, η οποία και έγινε δεκτή από την Παρτιζάν. Στις 22 Φεβρουαρίου 2014, ο Σέποβιτς σημείωσε το πρώτο χατ-τρικ της καριέρας του στην εκτός έδρας νίκη του Ολυμπιακού με 4-0 απέναντι στον ΟΦΗ. 

Κατά τη μεταγραφική περίοδο του καλοκαιριού του 2014, ο Σέποβιτς αποκτήθηκε ως δανεικός από την ισπανική Ρεάλ Μαγιόρκα. Τον Φεβρουάριο του 2015 παραχωρήθηκε δανεικός στη ρώσικη Τέρεκ Γκρόζνι και τον Ιούλιο του ίδιου έτους στη βελγική Μουσκρόν. Τον Αύγουστο του 2016 μεταπήδησε στην ουγγρική Βιντεότον, υπογράφοντας τριετές συμβόλαιο.

## Διεθνείς συμμετοχές
Το ντεμπούτο του με την εθνική ομάδα Σερβίας Κ19 το πραγματοποίησε το 2009, σε ηλικία μόλις 18 ετών. Συνολικά, ο Μάρκο Σέποβιτς έχει πραγματοποιήσει με την εθνική ομάδα της Σερβίας (Ανδρών, Κ21 και Κ19) 14 συμμετοχές, ενώ δεν έχει καταφέρει να πετύχει κάποιο γκολ.

## Τίτλοι
* 3 Πρωταθλήματα Σερβίας: 2011, 2012, 2013
* 1 Κύπελλο Σερβίας: 2011
* 1 Πρωτάθλημα Ελλάδας: 2014

## Εξωτερικές πηγές

* Προφίλ στη σελίδα UEFA.com
* Και επίσημα στη Μαγιόρκα ο Σέποβιτς

Κατηγορία:Σέρβοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Σερβίας Κ19
Κατηγορία:Ποδοσφαιριστές Εθνικής Σερβίας Κ21
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές ΦΚ Τελεόπτικ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές Βίντεοτον ΦΚ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΡΚΝ Μαγιόρκα
Κατηγορία:Ξένοι ποδοσφαιριστές στο Βέλγιο
Εθνική Γαλλίας (καλαθοσφαίριση ανδρών)

Η **Εθνική Γαλλίας Καλαθοσφαίρισης** είναι το εθνικό αντιπροσωπευτικό συγκρότημα της Γαλλίας στις μεγαλύτερες διοργανώσεις καλαθοσφαίρισης. 

Συγκεντρώνει τους καλύτερους Γάλλους παίκτες, ενώ τελούσε υπό τη σκέπη της Γαλλικής Ομοσπονδίας Στίβου (1926-1929), της Γαλλικής Ομοσπονδίας Στίβου και Καλαθοσφαίρισης (1929-1932) και στη συνέχεια της Γαλλικής Ομοσπονδίας Καλαθοσφαίρισης από τις 25 Ιουνίου 1932.

## Ιστορία
Δημιουργημένη την περίοδο του Μεσοπολέμου, η Εθνική Γαλλίας έδωσε τον πρώτο της διεθνή αγώνα στις 4 Απριλίου 1926 στο Μιλάνο, όπου ηττήθηκε από την Ιταλία. Ισχυρή δύναμη του ευρωπαϊκού μπάσκετ την περίοδο μετά τον Β΄ Παγκόσμιο Πόλεμο, η Εθνική Γαλλίας είχε ιδιαιτέρως ασταθή πορεία μετά τη δεκαετία του 1960, η οποία σημαδεύτηκε από πολλές αποτυχίες και απογοητεύσεις με βάση τις προσδοκίες που είχαν δημιουργηθεί. 

Παρά την παρουσία, κατά καιρούς, παικτών παγκόσμιας κλάσης όπως οι Αλαίν Ζιλ, Ερβέ Ντυμπουϊσόν, Αντουάν Ριγκωντώ και Τόνι Πάρκερ, οι *Bleus* χρειάστηκε να περιμένουν μέχρι τη νίκη τους στον τελικό του Ευρωμπάσκετ του 2013, με σκορ 80-66 απέναντι στη Λιθουανία, στις 22 Σεπτεμβρίου 2013 στη Λιουμπλιάνα, για να κατακτήσει τον πρώτο σημαντικό διεθνή τίτλο της ιστορίας της. Προ αυτού, οι καλύτερες επιδόσεις της Εθνικής Γαλλίας ήταν τα δύο αργυρά μετάλλια που είχαν κατακτηθεί στους Ολυμπιακούς Αγώνες του 1948 και στους Ολυμπιακούς Αγώνες του 2000.

Με το πέρας των Ολυμπιακών Αγώνων του Λονδίνου το 2012, η Γαλλία βρισκόταν στην 8η θέση της Παγκόσμιας Κατάταξης της FIBA.

Από το 2014 και εντεύθεν η Γαλλία, έχει κερδίσει το χάλκινο μετάλλιο στις διοργανώσεις του Παγκοσμίου Κυπέλλου 2014, στο Ευρωμπάσκετ 2015 καθώς και στο Παγκόσμιο Κύπελο 2019.

Με το πέρας του Παγκοσμίου Κυπέλλου 2019, η Γαλλία βρισκόταν στην 7η θέση της Παγκόσμιας Κατάταξης της FIBA. Στους Ολυμπιακούς Αγώνες 2020 στο Τόκιο, κατέκτησε το ασημένιο μετάλλιο, αφού ηττήθηκε στον τελικό από τις Η.Π.Α, 87-82. Αυτό ήταν το τρίτο μετάλλιο (όλα ασημένια) της Εθνικής Γαλλίας σε Ολυμπιακούς Αγώνες.

Το 2022, αγωνίστηκαν στο Ευρωμπάσκετ 2022 κατακτώντας το ασημένιο μετάλλιο αφού ηττήθηκε στον τελικό από την Ισπανία 88-76. Με το πέρας της διοργάνωσης βρισκόταν στην 5η θέση της Παγκόσμιας Κατάταξης της FIBA.

Από τις 4 Μαρτίου 2009 μέχρι το φθινόπωρο του 2024 ομοσπονδιακός τεχνικός ήταν ο Γάλλος Βενσάν Κολέ.

## Αποστολή στο [[Ευρωμπάσκετ 2025]]

## Εμβληματικοί παίκτες

## Παραπομπές


## Εξωτερικοί Σύνδεσμοι

*  Ιστοσελίδα της Γαλλικής Ομοσπονδίας 
*  Διαδικτυακό Μουσείο της Γαλλικής Καλαθοσφαίρισης 

Γαλλία
Ανδρων
Γαλλια
Έλενα Μπράνκοβιτς

Η **Έλενα Μπράνκοβιτς** (σερβικά *Jelena Branković*), αργότερα γνωστή σαν **Μάρα** ή **Μαρία της Σερβίας**, από κάποιες πηγές ονομάζεται Jelača από τον Οίκο Μπράνκοβιτς, ήταν η τελευταία βασίλισσα της Βοσνίας και Δεσπότισα της Σερβίας. Σε ορισμένες πηγές η τελευταία βασίλισσα της Βοσνίας αναφέρεται με το όνομα "Katarina Kosača" και πρόκειται για την Έλενα.

## Βιογραφία
Γεννήθηκε γύρω στο 1447 και ήταν κόρη του Λάζαρ Μπράνκοβιτς δεσπότη της Σερβίας και της Ελένης Παλαιολογίνας· αδελφές της ήταν η Ιρίνα και η Μίλιτσα. Παντρεύτηκε τον Στέφαν Τομάσεβιτς μετά από έγκριση του Ούγγρου βασιλιά, στον οποίο ήταν υποτελής ο Στέφαν. Ο γάμος έγινε την 1 Απριλίου 1459 , αμέσως μετά το γάμο, ο Τομάσεβιτς πήρε τον έλεγχο της Σερβίας και έγινε δεσπότης, ωστόσο η εξουσία του στη Σερβία ήταν βραχύβια. Ο Τομάσεβιτς δεν έλαβε από τον Ούγγρο βασιλιά ή από τον πατέρα του βοήθεια κατά των Οθωμανών και η πτώση της Σερβίας ήταν αναπόφευκτη τον Ιούνιο του 1459. 

Μετά την πτώση του Δεσποτάτου της Σερβίας η οικογένεια μετακόμισε στη Βοσνία. Στις 10 Ιουλίου 1461 ο σύζυγός της έγινε βασιλιάς της Βοσνίας και αυτή βασίλισσα. Η στέψη έγινε από καθολικό ιερέα, σε μία προσπάθεια του Τομάσεβιτς να πάρει με το μέρος του την καθολική εκκλησία και τη βοήθεια του πάπα σε περίπτωση Οθωμανικής εισβολής, γι' αυτό τον λόγο και η Έλενα βαπτίστηκε Μαρία. Ο βασιλιάς και η βασίλισσα ζούσαν στη βασιλική πόλη της Μπόμποβατς μέχρι το 1463, οπότε κατακτήθηκε από τους Οθωμανούς. Με την οθωμανική κατάκτηση της Βοσνίας ο σύζυγός της Μαρίας εκτελέστηκε και η Μαρία έφυγε στην εξορία στο Σπλιτ, που τότε ανήκε στους Ενετούς, πληρώνοντας με όλη την περιουσία της για να τη δεχτούν.

Κατά μία εκδοχή απεβίωσε το 1474 στη Λευκάδα. Άλλη εκδοχή λέει, ότι έζησε σε Οθωμανικά εδάφη στο κοντά στο Çorlu στη Θράκη, στο φέουδο του θείου της Μανουήλ Παλαιολόγου γύρω στα 1500. Τρίτη εκδοχή λέει ότι εντάχθηκε το χαρέμι του Οθωμανού σουλτάνου.

## Οικογένεια
Παντρεύτηκε το 1459 τον Στέφαν Τομάσεβιτς των Κοτρομάνιτς, βασιλιά της Βοσνίας. Δεν απέκτησαν απογόνους.

## Παραπομπές

Κατηγορία:Δεσπότισσες της Σερβίας
Κατηγορία:Δεσποτάτο της Σερβίας
Ελενας
Ελενα
Κατηγορία:Βασίλισσες της Βοσνίας
Live at Hammersmith Odeon (άλμπουμ των Black Sabbath)

**Live at Hammersmith Odeon** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Μάιο του 2007 μέσω της δισκογραφικής εταιρείας "Rhino Handmade" στον περιορισμένο αριθμό των 5.000 αντιτύπων.

Η έκδοση αυτή εξαντλήθηκε και υπάρχει μόνο στην επανέκδοση του άλμπουμ "*[[Mob Rules]]*" σε μορφή διπλού CD, από το 2010, της οποίας αποτελεί το δεύτερο μέρος.

Οι ηχογραφήσεις έγιναν στο "Hammersmith Odeon" του Λονδίνου, στις 31 Δεκεμβρίου 1981 και στις 1 και 2 Ιανουαρίου 1982, κατά τη διάρκεια της περιοδείας για την προώθηση του "*[[Mob Rules]]*". 

## Τραγούδια
1. **E5150** *(Iommi, Dio, Butler)* - 1:19
2. **Neon Knights** *(Iommi, Dio, Butler, Ward)* - 4:37
3. **N.I.B.** *(Iommi, Osbourne, Butler, Ward)* - 5:16
4. **Children of the Sea** *(Iommi, Dio, Butler, Ward)* - 6:07
5. **Country Girl** *(Iommi, Dio, Butler)* - 3:53
6. **Black Sabbath** *(Iommi, Osbourne, Butler, Ward)* - 8:24
7. **War Pigs** *(Iommi, Osbourne, Butler, Ward)* - 7:40
8. **Slipping Away** *(Iommi, Dio, Butler)* - 3:18
9. **Iron Man** *(Iommi, Osbourne, Butler, Ward)* - 7:05
10. **The Mob Rules** *(Iommi, Dio, Butler)* - 3:33
11. **Heaven and Hell** *(Iommi, Dio, Butler, Ward)* - 14:24
12. **Paranoid** *(Iommi, Osbourne, Butler, Ward)* - 3:21
13. **Voodoo** *(Iommi, Dio, Butler)* - 5:44
14. **Children of the Grave** *(Iommi, Osbourne, Butler, Ward)* - 5:03

## Τα μέλη του συγκροτήματος
Τα τραγούδια τα οποία περιλαμβάνονται στο **Live at Hammersmith Odeon** ηχογραφήθηκαν από τους εξής μουσικούς:

* **[[Ρόνι Τζέιμς Ντίο]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Βίνι Άπις]]** - *τύμπανα*
* **Τζεφ Νίκολς** - *πλήκτρα*

## Πηγές
* Allmusic review
* Encyclopaedia Metallum review
* Αρχείο συναυλιών των Black Sabbath

Κατηγορία:Άλμπουμ του 2007
Κατηγορία:Live άλμπουμ των Black Sabbath
Υστάσπης της Περσίας

Ο **Βιστάσπα της Περσίας** ή σε ελληνική μετάφραση **Υστάσπης της Περσίας** ήταν Πέρσης πρίγκηπας από τον βασιλικό Οίκο των Αχαιμενιδών, γιος του Αρσάμη, ξάδελφος του Κύρου του Μέγα και πατέρας του κορυφαίου Πέρση βασιλιά Δαρείου του Μέγα. Γεννήθηκε το 570 π.Χ. και πέθανε το 495 π.Χ. Τοποθετήθηκε σατράπης στην Παρθία από τον ξάδελφό του Κύρο τον Μέγα, τον οποίο συνόδευσε σε πόλεμο εναντίον των Μασσαγετών και συνέχισε να είναι σατράπης με τον γιο του Καμβύση Β΄. Το 495 π.Χ., ενώ ο γιος του Δαρείος ο Μέγας βασίλευε ήδη για 26 χρόνια στον Περσικό θρόνο, πέθανε σε ηλικία 75 ετών, έχοντας ζήσει στην αυλή του γιου του. Το όνομά του αναγράφεται σε πολλές επιγραφές στην Περσέπολη.

## Παραπομπές


## Πηγές
**Heidemarie Koch: Achämeniden-Studien. Harrassowitz, Wiesbaden 1993, ISBN 3-447-03328-2.*
**Texte aus der Umwelt des Alten Testaments. Alte Folge. Band 1, Gütersloh 1985.*
**Josef Wiesehöfer: Das antike Persien 550 v. Chr bis 650 n. Chr.. Patmos, Düsseldorf 2005, ISBN 3-4919-6151-3.*
**Roland G. Kent: The Name of Hystaspes. In: Language. 21, Nr. 2, 4/5 1945, S. 55–58 (Webrepro, jstor.org).*

Κατηγορία:Δυναστεία των Αχαιμενιδών
Γκόα Γκιλ

Ο **Γκόα Γκιλ** (*Goa Gil*, 11 Οκτωβρίου 1951- 26 Οκτωβρίου 2023) ήταν Αμερικανός μουσικός, DJ, παραγωγός και διοργανωτής φεστιβάλ και υπαίθριων συναυλιών. Ήταν ένας από τους ιδρυτές των καλλιτεχνικών ρευμάτων Goa trance και Psytrance της ηλεκτρονικής χορευτικής μουσικής. Έπαιζε μουσική σε πάρτι ηλεκτρονικής χορευτικής μουσικής ή (και) φεστιβάλ. 

## Βιογραφία
Γεννήθηκε και μεγάλωσε στο Σαν Φρανσίσκο και το 1969 άρχισε να γυρίζει το κόσμο μέχρι που έφτασε στη Γκόα, στην Ινδία. Σύντροφός του είναι η Ariane MacAvoy, επίσης παραγωγός Psytrance και DJ, με την οποία έχουν σχηματίσει ένα μουσικό δίδυμο που ονομάζεται *the Nommos*. Από τη δεκαετία του 1980 έχει διοργανώσει μερικά από τα πρώτα πάρτι *Goa Full Moon*. Κυκλοφορεί άλμπουμ του από τη δεκαετία του 1990 τα οποία περιλαμβάνουν τόσο δικά του DJ set, όσο και ρεμίξ άλλων καλλιτεχνών.

Απεβίωσε  από καρκίνο στις 26 Οκτωβρίου 2023 σε ηλικία 72 ετών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Κατηγορία:Ινδοί μουσικοί
Κατηγορία:Ηλεκτρονικοί μουσικοί
Ιωάννης Πωλιουδάκης (βουλευτής)

Ο **Ιωάννης Πωλιουδάκης** (Πόμπια Ηρακλείου, 1919 - 20 Σεπτεμβρίου 2005) ήταν Έλληνας στρατιωτικός και πολιτικός.

## Βιογραφικά στοιχεία
Γεννήθηκε στην Πόμπια Ηρακλείου. Ο πατέρας του, Δευκαλίων Πωλιουδάκης, ήταν επίσης βουλευτής (1907, 1909 και 1910 επί Κρητικής Πολιτείας και Δεκέμβριος 1915 και 1935 με το Λαϊκό Κόμμα).
Πολέμησε στον Πόλεμο του 1940 και τραυματίστηκε από έκρηξη όλμου στα πόδια του. Κατά την περίοδο της Κατοχής βρισκόταν στην Πόμπια και αργότερα υπηρέτησε ως λοχαγός στο Ηράκλειο. Μετά την αποστρατεία του αναμίχθηκε στην πολιτική.
Για πρώτη φορά εξελέγη βουλευτής το 1951 με τον Ελληνικό Συναγερμό. Εκλέχτηκε δύο φορές βουλευτής της Εθνικής Ριζοσπαστικής Ένωσης (ΕΡΕ) στις εκλογές του 1958 και στις εκλογές του 1961.. Επί δικτατορίας, αρχικά διώχθηκε εξαιτίας του ότι ήταν αντιφρονών, όμως στη συνέχεια διορίστηκε νομάρχης Πειραιώς και Κορινθίας. Πέθανε το 2005 και κηδεύτηκε στην Πόμπια στις 21 Σεπτεμβρίου 2005.
Ήταν παντρεμένος με τη Στυλιανή Χαριτάκη, από την Πόμπια.

## Παραπομπές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ηρακλείου
Κατηγορία:Νομάρχες Πειραιά
Κατηγορία:Νομάρχες Κορινθίας
Μάρα Μπράνκοβιτς Λαζάρεβιτς

Η **Μάρα Λαζάρεβιτς** (*[[σερβικά]]: Мара Лазаревић Бранковић*)  (απεβ. 12 Απριλίου 1426) από τον Οίκο των Λαζάρεβιτς ήταν η μεγαλύτερη κόρη του πρίγκιπα Λάζαρου και της πριγκίπισσας Μιλίτσα, σύζυγος του Βουκ Μπράνκοβιτς και η μητέρα του Γεωργίου Μπράνκοβιτς.

## Βιογραφία
Παντρεύτηκε με τον Βουκ Μπράνκοβιτς, άρχοντα του Κοσσυφοπεδίου, γύρω στο 1371. Αυτός ο γάμος για τον Βουκ ήταν ένα είδος ένωσης των δύο οικογενειών. Η Μάρα και ο Βουκ είχαν τρεις γιους: τον Γκρίγκορ (πέθανε το 1408), τον Γεώργιο (1375-1456) και τον Λαζάρ (πέθανε το 1410). Ορισμένες πηγές αναφέρουν και μια κόρη αγνώστου ονόματος ή άλλων στοιχείων.

Μετά το θάνατο του συζύγου της Βουκ το 1397 η Μάρα υποστήριξε τις προσδοκίες των γιων της Γεωργίου και Λαζάρου για να ανακτήσουν τα εδάφη που έλεγχε ο πατέρας τους. Τους στήριξε στους πολέμους εναντίον του θείου τους Στεφάν το 1402-1412. Η Μάρα με την νεότερη αδελφή της Ολιβέρα το 1412 πάλεψαν να επιτύχουν συμφιλίωση μεταξύ του Γεωργίου και του Στεφάν με επιτυχία. 

Η Μάρα πέθανε στις 12 Απριλίου 1426.

## Παραπομπές

## Πηγές

Μαρα
Κατηγορία:Δεσποτάτο της Σερβίας
Στέφαν Κίσλινγκ

Ο **Στέφαν Κίσλινγκ** (*Stefan Kießling*, γενν. 25 Ιανουαρίου 1984) είναι Γερμανός ποδοσφαιριστής και αγωνίζεται στην Μπάγερ Λεβερκούζεν.

## Καριέρα
### Ο πρώτες ομάδες

Η Κίσλινγκ ξεκίνησε την καριέρα του από τις ακαδημίες της Άιντραχτ Μπαμπέρ. Το 2001 πήγε στις ακαδημίες της Νυρεμβέργης, όπου έπαιξε και σε επαγγελματικό επίπεδο ένα χρόνο μετά, το 2003. Συνολικά σκόραρε 19 γκολ σε 73 εμφανίσεις.

### Μπάγερ Λεβερκούζεν

Το 2006 υπέγραψε συμβόλαιο με την Μπάγερ Λεβερκούζεν. Ξεκίνησε δυναμικά, σκοράροντας 15 γκολ τη σεζόν 2008-09, 5 γκολ πίσω από τον συμπαίκτη του Πάτρικ Χέλμες.

Τη σεζόν 2012-13 έγινε πρώτος σκόρερ στο πρωτάθλημα, σκοράροντας 25 γκολ, ένα περισσότερο από τον Ρόμπερτ Λεβαντόφσκι. Μέχρι στιγμής έχει σκοράρει 103 γκολ σε 226 αγώνες.

## Εθνική ομάδα

Ο Κίσλινγκ έκανε το διεθνές ντεμπούτο του για την πρώτη ομάδα στις 28 Μαρτίου 2007 σε ένα φιλικό εναντίον της Εθνική Δανίας. Συμπεριλήφθηκε στην αποστολή για το Μουντιάλ του 2010. Έχει αγωνιστεί σε 6 αγώνες.

## Εξωτερικοί σύνδεσμοι
* Στέφαν Κίσλινγκ

Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Εθνικής Γερμανίας Κ20
Κατηγορία:Ποδοσφαιριστές Εθνικής Γερμανίας Β
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Επιθετικοί ποδοσφαιριστές
Κατηγορία:Γερμανοί ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2010
Γκρίγκορ Βούκοβιτς Μπράνκοβιτς

Ο ** Γκρίγκορ Βούκοβιτς Μπράνκοβιτς** (*[[σερβικά]] : Гргур Вуковић Бранковић*) (; -13 Μαρτίου 1408), ήταν ο πρωτότοκος γιος του Βούκ Μπράνκοβιτς και εγγονός του πρίγκιπα Λάζαρ. 

Συμμετείχε στη μάχη του Κοσσυφοπεδίου στο πλευρό του πατέρα του. Όταν ο Σουλτάνος Βαγιαζήτ Α΄ εξόρισε τον πατέρα του με επακόλουθο τον θάνατο του το 1398 , η περιοχή του πέρασε υπό την εξουσία του Στεφάν Λαζάρεβιτς. Μετά από μερικά χρόνια με τα χρήματα που είχαν απομείνει από τον Βούκ η οικογένεια κατάφερε να ανακτήσει το μεγαλύτερο μέρος της επικράτειας με υποχρέωση υποτέλειας στον Σουλτάνο. 

Ο Γκριγκόρ και ο αδελφός του Τζούρατζ συμμετείχαν σύμμαχοι των Οθωμανών στην Μάχη της Άγκυρας όπου συνελήφθη από τους Μογγόλους, αλλά πλήρωσε λύτρα ο αδελφός του κι ελευθερώθηκε.

Αργότερα κρατήθηκε όμηρος του Σουλτανου στην Κωνσταντινούπολη κατά πάσα πιθανότητα από τη δυσπιστία του Σουλτάνου κατά των Μπράνκοβιτς. Μετά την επιστροφή του στη Σερβία έχει αποφασίσει να αποχωρήσει από την πολιτική και έγινε μοναχός, , πέθανε λίγο αργότερα ως μοναχός "Γερασίμ" στην μονή Χιλανδρίου στο Άγιο όρος στις 13 Μαρτίου του 1408. 

## Παραπομπές


Γκριγκορ
Κατηγορία:Μάχη του Κοσσυφοπεδίου
Κατηγορία:Δεσποτάτο της Σερβίας
Κατηγορία:Σερβία του Μοράβα
Χιλιοποδαρούσα

Η ***Χιλιοποδαρούσα*** ήταν ελληνική παιδική τηλεοπτική εκπομπή που προβαλλόταν στην ΕΡΤ. Μεταδόθηκε για πρώτη φορά στις 6 Νοεμβρίου του 1983 και τελευταία στις 14 Ιουνίου του 1987. Παρουσιαστής ήταν ο Νίκος Πιλάβιος, ο οποίος πλαισιωνόταν από δύο κούκλες κατασκευής της Οικογένειας Σοφιανού, ονόματι Ροζαλία Μπουρμπουρίδου, Τιμολέων Αλαλέων και Χιλιοποδαρούσα. Στις κούκλες δάνειζαν τις φωνές τους η Ήβη Σοφιανού, ο Φαίδων Σοφιανός και η Ρένα Καζάκου, αντίστοιχα. Η μουσική της σειράς γράφτηκε από τους Σταμάτη Σπανουδάκη, Σάκη Τσιλίκη και Ροζάνα Λαδά και οι τίτλοι αρχής από τον πρώτο. Το 1989, στο τραγούδι τίτλων της εκπομπής βασίστηκε το τραγούδι του Σπανουδάκη με τον τίτλο *Γιορτή*, το οποίο τραγούδησε η Άλκηστις Πρωτοψάλτη και κυκλοφόρησε στο δίσκο *[[Δύο Βήματα απ' την Άμμο]]* (1989).

Η *Χιλιοποδαρούσα* διαθέτει πολλές ενότητες, όπως οι: *Γράψε την Ιστορία*, *Η Ορχήστρα των Ζώων*, *Χειροτεχνία*, *Θέματα για Ζωγραφιές*, *Κατασκευές με Μηλό*, *Διάφορα Παιχνίδια*, *Βρες την Παροιμία* και *Ο Δόκτωρ Χουρχουρίζης*. Τον Μάρτιο του 1987, η τελευταία σειρά επαναπροβλήθηκε με εβδομαδιαία επεισόδια στην ΕΡΤ, ως αυτοτελής εκπομπή.

## Συντελεστές
*  Νίκος Πιλάβιος  - Παρουσιαστής
* Ήβη Σοφιανού - Ροζαλία Μπουρμπουρίδου
* Φαίδων Σοφιανός - Τιμολέων Αλαλέων
*  Ρένα Καζάκου  - Χιλιοποδαρόυσα  
* Κώστας Λαδόπουλος - Φώντας Λαδοπρακόπουλος                                                                  
* Σταμάτης Σπανουδάκης, Σάκης Τσιλίκης, Ροζάνα Λαδά -  Μουσική

## Παραπομπές


Κατηγορία:Εκπομπές ΕΡΤ
Κατηγορία:Τηλεοπτικές εκπομπές
Γκρεγκορί Ταφορώ

Ο **Γκρεγκορί Ταφορώ**, γεννημένος στις 29 Σεπτεμβρίου 1976 στο Μπουά-Γκιγιώμ (Σεν-Μαριτίμ), είναι Γάλλος πρώην ποδοσφαιριστής ο οποίος αποσύρθηκε από την ενεργό δράση το 2011. 

Προερχόμενος από τα τμήματα υποδομής της ΦΚ Ρουέν, ο αριστερός αυτός αμυντικός εισήλθε στον κόσμο του επαγγελματικού ποδοσφαίρου αγωνιζόμενος με την ΣΜ Καέν, προτού υπογράψει συμβόλαιο συνεργασίας με την Λιλ ΟΣΚ, όπου αγωνίστηκε για διάστημα, συνολικά, οκτώ σεζόν. Μαζί της αγωνίστηκε στις ευρωπαϊκές διοργανώσεις και έγινε, μάλιστα, αρχηγός της. Το 2009, πραγματοποίησε την επιστροφή του στην ομάδα που τον ανέδειξε ποδοσφαιρικά, με της οποίας την φανέλα και έβαλε ένα τέλος στην αγωνιστική του παρουσία στο χώρο του ποδοσφαίρου το 2011, λόγω τραυματισμού, αφού πρώτα, όμως, κατάφερε να την βοηθήσει να επανέλθει στην ελίτ του γαλλικού ποδοσφαίρου.

## Καριέρα
Ο Γκρεγκορί Ταφορώ αγωνιζόταν στις ακαδημίες της ΚΜΣ Ουασέλ έως την ηλικιακή κατηγορία Κ-15. Ενσωματώθηκε, στη συνέχεια, στα τμήματα υποδομής της ΦΚ Ρουέν από το 1992 ως το 1995, ημερομηνία κατά την οποία χρεοκόπησε η ομάδα. Ο παίκτης ακολούθησε, τότε, τον προπονητή του στην ομάδα, Νασέρ Λαργκέ, ο οποίος είχε μόλις προσληφθεί από την ΣΜ Καέν. Αγωνίστηκε στη διάρκεια των τριών πρώτων του σεζόν με την δεύτερη ομάδα του συλλόγου στο CFA, υπό την τεχνική καθοδήγηση του Πασκάλ Τεώ, προτού προωθηθεί και καθιερωθεί στην πρώτη ομάδα του συλλόγου της Νορμανδίας. 

Το 2001, αποκτήθηκε από τον παλιό προπονητή της Ρουέν, τον Ζαν-Λυκ Μπουϊζίν, ο οποίος εργαζόταν, πλέον, ως τεχνικός διευθυντής στην Λιλ ΟΣΚ του Βαχίντ Χαλίχοτζιτς. Κατάφερε να καθιερωθεί ως βασικός και συνεισέφερε στην αγωνιστική άνοδο της ομάδας, της οποάις έγινε και αργότερα αρχηγός. Αντιστοίχως δεύτερη και τρίτη στο πρωτάθλημα τις σεζόν 2005 και 2006, η ΛΟΣΚ συμμετείχε επίσης τρεις φορές στο Τσάμπιονς Λιγκ σε διάστημα οκτώ σεζόν. 

Ενώ είχε χάσει την θέση βασικού του, έλυσε το συμβόλαιό του στις 2 Ιουλίου 2009 κοινεί συναινέσει με την ομάδα του. Στις 5 Ιουλίου, επέστρεψε στην ΣΜ Καέν, την ομάδα που τον ανέδειξε ποδοσφαιρικά, η οποία είχε μόλις υποβιβαστεί στην Λιγκ 2, όπου υπέγραψε συμβόλαιο διετούς διάρκειας. Έπειτα από μια καλή πρώτη σεζόν, η οποία βρήκε την ομάδα της Νορμανδίας να κατακτά τον τίτλο της πρωταθλήτριας και να επιστρέφει στην ελίτ του γαλλικού ποδοσφαίρου (με τον Ταφορώ να είναι μέλος της καλύτερης 11άδας της σεζόν στη Λιγκ 2), υπέστη συνεχόμενους τραυματισμούς που τον εμπόδισαν από το να διατηρήσει την θέση βασικού του. Ανακοίνωσε, τελικώς, στις 2 Δεκεμβρίου 2011 την αποχώρησή του από την ενεργό δράση λόγω των συνεχιζόμενων τραυματισμών που αντιμετώπιζε στην πλάτη.

## Τίτλοι
* Νικητής του Κυπέλλου Ιντερτότο το 2004 με την ΛΟΣΚ
* Φιναλίστ του Κυπέλλου Ιντερτότο το 2002 με την ΛΟΣΚ
* Δευτεραθλητής Γαλλίας στην Λιγκ 1 το 2005 με την ΛΟΣΚ
* Πρωταθλητής Γαλλίας στην Λιγκ 2 το 2010 με την ΣΜ Καέν

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΙΝΦ Κλαιρφοντέν
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Λιλ ΟΣΚ
Κατηγορία:Αμυντικοί ποδοσφαιριστές